open-index/open-wikipedia-markdown huggingface dataset:
הדבורה מאיה (סדרת טלוויזיה, 2012)

**הדבורה מאיה** (באנגלית: **Maya the Bee**) היא סדרת טלוויזיה גרמנית לילדים בהנפשה ממוחשבת. הסדרה שודרה לראשונה ב-1 בפברואר 2012. בישראל הסדרה שודרה לראשונה בשנת 2012 בערוץ הופ!. לסדרה שתי עונות ו-130 פרקים באורך 13 דקות.

זוהי סדרת ההנפשה השנייה המבוססת על הספר "הרפתקאותיה של הדבורה מאיה" מאת ולדמר בונזלס מאז סדרת האנימה משנת 1975.

## עלילה
העלילה עוסקת בדבורה צעירה ושאפתנית בשם מאיה, אשר עוזבת את הכוורת שלה ויוצאת להרפתקאות בעולם הגדול.

## דמויות ומדבבים בעברית
במאי הדיבוב בעברית היה גדי לוי, ומפיקי הדיבוב היו אסנת סדן וגלי נשר.

*שחר קדוש - מאיה
*לורן סביר - ווילי
*גלעד קלטר - פליפ / דמויות שונות
*אורלי קטן - המלכה / דמויות שונות
*אורנה כץ - גברת דבורה / דמויות שונות
*יהויכין פרידלנדר - השופט דבורי
*דניאל מגון - דיז
*אלי לולאי - דוז
*אביתר ליכטנשטט - דמויות שונות
*גדי לוי - דמויות שונות
*טליה ברקאי - דמויות שונות
*מאי דובצקי - דמויות שונות
*נגה מילשטיין - דמויות שונות
*ניר רון - דמויות שונות

## סקירת הסדרה

## ראו גם
* הדבורה מאיה (סדרת טלוויזיה, 1975)
* הדבורה מאיה - הסרט

## קישורים חיצוניים
* 

* 

קטגוריה:סדרות טלוויזיה גרמניות לילדים
קטגוריה:סדרות טלוויזיה צרפתיות לילדים
קטגוריה:סדרות הנפשה גרמניות
קטגוריה:סדרות הנפשה צרפתיות
קטגוריה:סדרות הנפשה ממוחשבת
קטגוריה:סדרות טלוויזיה צרפתיות שעלו לשידור בשנות ה-2010
קטגוריה:סדרות טלוויזיה גרמניות שעלו לשידור בשנות ה-2010
קטגוריה:ערוץ הופ!: תוכניות רכש
קטגוריה:הדבורה מאיה
אליפות אירופה בשחייה 2008

**[[אליפות אירופה בשחייה]]** נערכה באיינדהובן, הולנד, בין ה-13 ל-24 במרץ 2008. האליפות כללה שלושה ענפים אולימפיים: שחייה, קפיצה למים ושחייה צורנית.

## טבלת המדליות הכללית

רוסיה סיימה בראש טבלת המדליות הכללית, עם 12 מדליות זהב ו-24 בסך הכל, לפני איטליה שצברה 5 מדליות זהב ו-21 מדליות בסך הכל. צרפת סיימה שלישית עם 5 מדליות זהב ו-12 בסך הכל.

## שחייה
### השחייניות המצטיינים
* מרליין פלדהויס (), זכתה ב-4 מדליות, מהן 3 זהב, 1 ארד
* אנסטסיה פסיקובה (), זכתה ב-4 מדליות, מהן 2 זהב, 2 כסף
* אלסיה פיליפי (), זכתה ב-3 מדליות, מהן 2 זהב ו-1 ארד

### השחיינים המצטיינים
* אלן ברנאר (), זכה ב-2 מדליות זהב
* מרקוס רוגן (), זכה ב-3 מדליות, מהן 2 זהב ו-1 ארד
* יורי פרילוקוב (), זכה ב-3 מדליות, מהן 2 זהב ו-1 כסף
* לאסלו צ'ה (), זכה ב-2 מדליות זהב

## טבלת המנצחים בשחייה
### נשים

### גברים

### טבלת מדליות בשחייה

## קפיצה למים
### נשים

### גברים

### טבלת מדליות בקפיצות למים

## שחייה צורנית

### טבלת מדליות בשחייה צורנית

## באליפות אירופה בשחייה
### שחייה
משלחת של 17 שחיינים ייצגה את ישראל - 3 שחייניות ו-11 שחיינים ו-3 מתחרות בשחייה צורנית. ישראל לא זכתה במדליות באותה אליפות.

#### נשים

#### גברים

## קישורים חיצוניים

* 

2008
קטגוריה:2008 בספורט
הולנד
קטגוריה:איינדהובן: תחרויות ספורט
איך יודעים שבא אביב

**"איך יודעים שבא אביב"** הוא שיר ילדים ישראלי פופולרי, שנכתב והולחן על ידי דתיה בן דור. השיר מתאר את הסימנים להגעתו של האביב בישראל, הוא נמנה עם שירי פסח, והפך לחלק בלתי נפרד מהתרבות והחוויה הישראלית.

השיר בוצע במקור על ידי נירה רבינוביץ' מתוך האלבום "עוד שירי משחק ושירים לכל השנה" בעיבוד מוזיקלי של בני נגרי.

השיר זכה לחידושים בין היתר על ידי ערוץ ערוץ הופ, חני נחמיאס וג'יין בורדו.

## לקריאה נוספת
* דתיה בן דור, **"איך יודעים שבא אביב"**, איורים: אלונה מילגרם, הוצאת מודן, ספריית פיג'מה לקטנטנים, 2020

## קישורים חיצוניים
* 
* 
* **[https://www.nli.org.il/he/items/NNL_MUSIC_AL997010469598305171/NLI "איך יודעים שבא אביב"]**, באתר הספרייה הלאומית
* **[https://shironet.mako.co.il/artist?type=lyrics&lang=1&prfid=2157&wrkid=7373 "איך יודעים שבא אביב"]** מילות השיר, באתר שירונט
* **[https://tavisraeli.co.il/song/איך-יודעים-שבא-אביב-דתיה-בן-דור-תווים-אק/ "איך יודעים שבא אביב"]** תווי נגינה, באתר תו ישראלי

## הערות שוליים

קטגוריה:שירים בעברית
קטגוריה:שירי פסח
קטגוריה:יצירות דתיה בן דור
קטגוריה:סינגלים בהוצאת גלטון
יריעה אבלית

בגאומטריה אלגברית **יריעה אבלית** היא חבורה אלגברית קשירה  אשר בתור יריעה אלגברית היא יריעה שלמה. זה גורר שהיא גם יריעה פרויקטיבית וגם חבורה קמוטטיבית.

בהקשרים מסוימים מדברים גם על יריעות אבליות לא קשירות. במקרה כזה, נהוג להוסיף את דרישת הקומוטטיביות כדרישה נוספת משום שהיא לא נובעת אוטומטית מדרישת השלמות. הפרויקטיביות, נובעת מהשלמות גם במקרה הלא קשיר.

אם שדה ההגדרה הוא  אז קבוצת הנקודות של יריעה אבלית (קשירה) איזומורפית כחבורת לי לטורוס ממד זוגי (פעמיים ממד הירעה האבלית).

רכיב הקשירות של היחידה בחבורת הפיקאר של יריעה אלגברית שלמה וחלקה מהווה יריעה אבלית.

זו אחת הסיבות שבגללה יריעות אבליות מהוות תחום מחקר חשוב בגאומטריה אלגברית. אולם, מכיוון שהן קומוטטיבוית, הן אינן מהוות מוקד עינין משמעותי מנקודת מבט של תורת החבורות ותורת ההצגות.

למרות שמן יריעות אבליות אינן סוג של יריעות אלגבריות אלא סוג של חבורות אלגבריות.

## קישורים חיצוניים

* 

## הערות שוליים

קטגוריה:גאומטריה אלגברית
תאודור פון אופולצר

**תֵאוֹדוֹר פוֹן אוֹפּוֹלְצֶר** (בגרמנית: **Theodor von Oppolzer**; 26 באוקטובר 1841–26 בדצמבר 1886) היה אסטרונום ומתמטיקאי אוסטרי ממוצא בוהמי.

## חייו
אופולצר נולד ליוהאן ריטר פון אופולצר בפראג. הוא השלים את לימודי רפואה באוניברסיטת וינה, וקיבל את התואר דוקטור לפילוסופיה בשנת 1865. היה בבעלותו גם מצפה כוכבים פרטי. הוא החל ללמד אסטרונומיה תאורטית וגאודזיה באוניברסיטת וינה ב-1866 ובשנת 1875 מונה לפרופסור. בשנת 1873 הוא מונה למנהל הסקר הגאודטי האוסטרי, וב-1886 הוא נבחר לנשיא האגודה הבין-לאומית לגאודזיה.

אופולצר נחשב לאסטרונום ולמתמטיקאי מוכשר. לדוגמה, הוא נודע בכך ששינן את ערכיהם של 14,000 לוגריתמים. בשנת 1868 הוא הוביל משלחת חקר כדי לצפות בליקוי חמה. לאחר מכן, בשנת 1885, הוא חיבר את הספר *Canon der Finsternisse* (הקאנון של הליקויים), אוסף בר סמכא של 8,000 ליקויי חמה ו-5,200 ליקויי ירח משנת 1,200 לפנה"ס ועד 2,161 לספירה. ספר זה הוכר כאחד מהישגי החישוב הגדולים ביותר בזמנו, ועל ידי קביעת תאריכים מדויקים למאורעות היסטוריים, הוא טומן בחובו חשיבות עצומה בקביעת סדרי הזמנים בהיסטוריה של העת העתיקה.

אופולצר חיבר למעלה מ-300 מאמרים, רובם נוגעים לאלמנטי המסלול של שביטים ואסטרואידים. הוא גם פרסם מדריך בן שני כרכים על קביעת אלמנטי המסלול של שביטים וכוכבי לכת. שתי עבודותיו שימשו סימוכין בתחום אסטרונומיה במשך שנים רבות.

לקראת מותו עבד על תיאוריה משופרת של תנועת הירח. גם בנו, אגון פון אופולצר, היה לאסטרונום.

## פרסים והוקרה
בשנת 1882 נבחר לאקדמיה האימפריאלית למדעים של וינה, ובשנת 1883 נבחר לאקדמיה הלאומית האמריקנית למדעים.

על שמו נקראים הן מכתש אופולצר על הירח והן אסטרואיד 1492 אופולצר, בנוסף לאסטרואידים נוספים על שם אשתו ובנותיו.

## קישורים חיצוניים

## הערות שוליים

קטגוריה:גרמנים מבוהמיה
קטגוריה:סגל אוניברסיטת וינה
קטגוריה:בעלי תואר דוקטור מאוניברסיטת וינה
קטגוריה:אסטרונומים
קטגוריה:מתמטיקאים אוסטרים
קטגוריה:חברי האקדמיה הלאומית למדעים של ארצות הברית
קטגוריה:ילידי 1841
קטגוריה:נפטרים ב-1886
מורן שריר

**מורן שריר** (נולד ב--1978) הוא עיתונאי ומבקר טלוויזיה ישראלי.

## ביוגרפיה
שריר נולד וגדל בכפר ביל"ו, בן למשפחה שגידלה מטעי אבוקדו. אביו, רענן שריר, היה מפקד הנח"ל. את הקריירה העיתונאית החל באתר נענע, ולאחר מכן כתב במשך חמש שנים במגזין רייטינג בהם המדור "עיקר החדשות". באותה התקופה כתב במשך כחודשיים באתר מאקו ועבד כתסריטאי בערוץ הבידור. בשנת 2010 מונה לתפקיד מבקר הטלוויזיה של עיתון הארץ, בו החזיק במשך 4 שנים. לאחריו הצטרף לצוות מוסף סוף השבוע וכיהן כסגן עורך המוסף תחת מייקי דגן. בשנים 2018-2014 ערך את המוסף. 

שריר התנצל בפני חלק מהאנשים שנפגעו מביקורות הטלוויזיה שכתב בהם חברת החדשות של ערוץ 2 לאחר שפרסם טור שעסק בעריכה מגמתית ומטעה של מהדורת החדשות בערוץ. בתגובה לדברי הביקורת שכתב על עו"ד סיגל פעיל שהייתה אז בהריון, פרסמה תמר איש שלום מאמר דעה בעיתון. פעיל הגישה תלונה כנגד שריר למועצת העיתונות בישראל והוא אף זומן לשימוע.

בשנת 2008 כתב עם רועי ארז את התסריט לסדרה טופי והגורילה ששודרה בביפ. הוא כתב במשך עונה אחת בתקופת הבחירות בשנת 2008 לארץ נהדרת.

שריר מאייר את הקריקטורה היומית של עיתון הארץ בימי ראשון.

## חיים אישיים
שריר מתגורר בתל אביב. בשנת 2009 היה נשוי לדפני ליסבונה במשך שנה אחת. מ-2022 בזוגיות עם השחקנית נטע ריסקין.

## קישורים חיצוניים

* פרק #62 – מורן שריר, העורך המזמר בפודקאסט "GEEKONOMY", בשנת 2016
* 
* 
* 
* 

## הערות שוליים

קטגוריה:כפר ביל"ו: אישים
קטגוריה:עיתונאים ישראלים
קטגוריה:סגל הארץ
קטגוריה:עיתונאים כותבי עברית
קטגוריה:מבקרי טלוויזיה ישראלים
קטגוריה:עורכים ישראלים
קטגוריה:בוגרי אוניברסיטת תל אביב
קטגוריה:קריקטוריסטים ישראלים
קטגוריה:ישראלים שנולדו במאה ה-20
רעמסס השמיני

**רַעְמְסֵס הָשְמִינִי** (בתרגום ממצרית עתיקה: "בנו של רע"; שלט 1130–1129 לפנה"ס, או רק 1130 לפנה"ס) או רעמסס סטהרחפשף מריאמון ('סט הוא כוחו, אהוב על אמון'), היה הפרעה השביעי של השושלת העשרים של הממלכה החדשה של מצרים העתיקה, והיה ה-9 מבין 10 בניו של רעמסס השלישי.

## שלטון
רעמסס השמיני הוא השליט המעורפל ביותר של שושלת זו, והמידע העדכני ממלכותו הקצרה מצביע על כך שהוא החזיק מעמד על כס המלכות שנה אחת לכל היותר. העובדה שהוא עלה לשלטון לאחר מותו של רעמסס השביעי - אחיינו למחצה ובנו של רעמסס השישי - עשויה להצביע על בעיה מתמשכת בירושה המלכותית. רעמסס השמיני היה בנו של רעמסס השלישי.

הכינוי המלכותי של רעמסס השמיני, אוסרמאטרה אחנאמון, פירושו "עוצמתית היא המאעת של רע, אפקטיבית עבור אמון". מונומנטים מתקופת שלטונו נדירים, והם כוללים בעיקר כתובת במדינת האבו, אזכור של שליט זה במסמך אחד – אסטלה ברלין 2081 של הורי באבידוס – וחרפושית אחת. התאריך הידוע היחיד שלו הוא כתובת של שנה 1, 1, יום 2 בקברו של קיינבו (קבר תבאי 113) בתבאי.

הכתובת בקבר מציינת שלקח 3 וחצי חודשים, משנה 1,  1 יום 13 של רעמסס השמיני, להתחיל לעבוד ולצייר סצנות על קפלת הקבר בקברו של קיינבו, ועד לשנה 1, פרט 1, יום 2 כדי להשלים את העבודה. מאחר שלא חל שינוי שנה במרווח זמן זה, תאריך עלייתו לשלטון של רעמסס השמיני חייב להיות מחוץ לתקופה זו של טקסט זה, "כלומר, בתוך פרט 1, יום 3 עד אחט 1, יום 12".

## קבורה
הוא הפרעה היחיד של השושלת העשרים שקברו לא זוהה בוודאות בעמק המלכים, אם כי כמה חוקרים הציעו כי , קברו של הנסיך , בנו של רעמסס התשיעי, הוכן במקור עבור רעמסס השמיני, אבל התברר כבלתי מתאים כאשר הפך למלך בזכות עצמו. צוות חוקרים כלל מצרי בראשות עפיפי רוחיים בפיקוחו של ד"ר זאהי חוואס חיפש את קבר פרעה. ייתכן שהעבודה על קברו של רעמסס השמיני החלה לפני שעלה לכס המלכות, כאשר הוא נודע בתור הנסיך סתהרחפשף, כפי שהציע אוסטרקון שהתגלה בעמק המלכות.

לפני שהפך לפרעה, נבנה עבורו הקבר QV43 בעמק המלכות, אולם הקבר מעולם לא היה בשימוש.

## קישורים חיצוניים

* 
* 

## ביאורים

## הערות שוליים

קטגוריה:אישים שחיו באלף ה-2 לפנה"ס
קטגוריה:פרעוני השושלת ה-20
ג'יימס לואיס

**ג'יימס טיילור לואיס** (באנגלית: **James Taylor Lewis**; ) היה עורך דין ופוליטיקאי אמריקאי מוויסקונסין, איש המפלגה הדמוקרטית ולאחר מכן המפלגה הרפובליקנית, שכיהן כחבר בית המחוקקים של מדינתו, על שני בתיו, בשנים 1852–1854, לאחר מכן ועד 1856, כסגן מושל המדינה הרביעי, כמזכיר המדינה השביעי בשנים 1862–1864, ולאחר מכן ועד 1866 כמושל ויסקונסין התשיעי.
## ראשית חייו
ג'יימס לואיס נולד בעיירה קלרנדון שבצפון מדינת ניו יורק, כבנם של שובאל לואיס ואשתו הראשונה אלינור (לבית רוברטסון). אביו היה חוואי וקולונל במיליציה של מדינת ניו יורק, והחזיק בבעלותו אחוזות גדולות בניו יורק ובטריטוריית ויסקונסין. ג'יימס היה השלישי מבין ארבעה בנים. ב-1834 נפטרה אימו, ואביו נישא בשנית לפרנה ניקולס, שסייעה בגידולו.

לואיס התחנך בבתי ספר ציבוריים והשלים את חינוכו באנגלית ובלימודים קלאסיים באקדמיית קלארקסון ובסמינר קלינטון. מגיל צעיר הוא גילה עניין בנושאי צבא, והשתתף בפעילות המיליציה של ניו יורק. ב-1838 הוא קיבל דרגת סמל, וב-1840 הוא היה ללוטננט ברגימנט ה-215. ב-1842 החל לואיס ללמוד משפטים בקלארקסון בהדרכתו של הנרי ר. סלדן, שלימים היה סגן מושל מדינת ניו יורק. לזמן קצר הוא לימד בבתי הספר של המחוז סביב לקלארקסון. לאחר שהשלים את לימודיו, הוצעה לו שותפות במשרד עורכי דין בקלינטון שבניו יורק, אך הוא דחה את ההצעה, ותחת זאת הוא בחר לעבור מערבה לטריטוריית ויסקונסין והתיישב בעיר קולומבוס, שהייתה למקום מגוריו העיקרי עד יומו האחרון.
## קריירה
בקולומבוס התקבל לואיס ללשכת עורכי הדין. בשנים 1846–1852 הוא שימש בתפקידי התובע המחוזי ושופט, ונבחר לתקופות כהונה באספה המדינתית של ויסקונסין ובסנאט שלה. הוא גם היה חבר בוועידת החוקה של ויסקונסין של 1847–1848, בה הוא ייצג את מחוז קולומביה. לואיס היה חבר במסדר העצמאי של העמיתים יוצאי הדופן בקולומבוס, וכיהן כראש הסניף ב-1851. בשנים 1854–1856 כיהן לואיס כסגן מושל ויסקונסין, ובשנים 1862–1864 כמזכיר המדינה שלה.

לאחר שנבחר כמועמד מטעם הרפובליקנים תומכי האיחוד, נבחר לואיס כמושל ויסקונסין, תפקיד בו הוא כיהן מ-6 בינואר 1864 ועד 5 בינואר 1866. הוא היה אחרון מושלי המדינה שכיהנו במהלך מלחמת האזרחים האמריקאית, ובתקופה זו הוא דאג לגיוס הכוחות שנדרשו למאמץ המלחמתי ולסיוע עבורם ועבור משפחותיהם. הוא ביקר את הכוחות בשדה המערכה, וסייע להקים בתי חולים בוויסקונסין למען הפצועים. בבחירות של 1865 הוא בחר שלא להתמודד לתקופת כהונה שנייה. הנשיא אברהם לינקולן הציע לו תפקיד דיפלומטי, אך תחת זאת הוא בחר לשוב לעיסוקו בעריכת דין בקולומבוס.
## חיים אישיים
ב-1845 נשא לואיס לאישה את אורלינה מ. סטרגיס מקלארקסון, ניו יורק. לשניים נולדו ארבעה ילדים.

ג'יימס לואיס נפטר בקולומבוס ב-4 באוגוסט 1904. הוא נטמן בבית הקברות הילסייד שבעיר. ביתו לשעבר הוכנס ב-1982 אל המרשם הלאומי של מקומות היסטוריים.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1727-1728


## קישורים חיצוניים

* ג'יימס לואיס באתר אגודת המושלים הלאומית 
* ג'יימס לואיס באתר The Political Graveyard 
* 

## הערות שוליים

קטגוריה:אמריקאים ילידי מדינת ניו יורק
קטגוריה:מושלי ויסקונסין
קטגוריה:מושלי מדינות ארצות הברית מהמפלגה הרפובליקנית
קטגוריה:מושלי מדינות האיחוד
קטגוריה:סגני מושלי ויסקונסין
קטגוריה:מזכירי המדינה של ויסקונסין
קטגוריה:חברי בית המחוקקים של ויסקונסין
קטגוריה:שופטי בתי המשפט של מדינת ויסקונסין
קטגוריה:אמריקאים שנולדו ב-1819
קטגוריה:אמריקאים שנפטרו ב-1904
משעל חם

**משעל חם** הייתה תוכנית טלוויזיה בנושאי פוליטיקה שהגיש ניסים משעל בין השנים 1998 ל-2013 במסגרת שידורי קשת בערוץ 2, ובה ראיין אישים שונים בנושאים אקטואליים. התוכנית הייתה אחת התוכניות הפוליטיות המוכרות ביותר.

## היסטוריה
משעל שהיה כתב מדיני בשנות ה-90 של המאה ה-20 ב, ועבר בשנת 1997 לערוץ השני. הוא החל להגיש את התוכנית משעל חם בדצמבר 1998, ולמשך שנה את התוכנית פופוליטיקה.
משעל אירח בתוכנית אישים מפורסמים, שהופיעו בכותרות הדיווחים התקשורתיים באותו השבוע, בהם פוליטיקאים כראשי ממשלה, שרים, חברי הכנסת ואישי ציבור, ודן איתם בנושאי אקטואליה, חשיפות, כתבות שטח וסקרים. בחלק מהתוכניות נערך פאנל שכלל אישי ציבור בעלי השקפות מנוגדות, כגון חרדים וחילונים וימנים מול שמאלנים. עורך התוכנית בשנים הראשונות היה העיתונאי ישראל סגל, שכמו משעל כבר מערוץ הראשון לערוץ השני.

התוכנית צולמה באולפני הרצליה מול קהל חי, שהגיב לקריאות הפוליטיקאים במחיאת כפיים או קריאות בוז. במאי התוכנית היה בני כרמלי. את אות הפתיחה הלחין אלדד שרים.

בשנת 2004 התעוררה סערה תקשורתית לאחר ששל"ג בן שטרית שנאנסה במועדון TLV, התראיינה כמה ימים לאחר האונס, אך בשל תקלה טכנית לא טושטשו פניה והן נראו בבירור בשידור. היא התנגדה לשיבת התכנית למסך בשנת 2023.

שידורי התוכנית "משעל חם" התחדשו בדצמבר 2008 לקראת הבחירות לכנסת ה-18. עונה נוספת של משעל חם עלתה לשידור באוקטובר 2012. זכור בה הריאיון עם נפתלי בנט, בו דובר על יחסו של בנט לסירוב פקודה, בה התפרץ משעל לדבריו, קטע אותו ורינה מצליח אף דרשה ממנו "תרגיע".

בשנת 1992, שבוע לפני הבחירות, התכנסו מנהיגי שתי המפלגות הגדולות על פי הסקרים לעימות טלוויזיוני ביניהם בדומה למסורת המקובלת בבחירות לנשיאות ארצות הברית. משעל הנחה את העימות שבו השתתפו יו"ר הליכוד וראש הממשלה יצחק שמיר מול יו"ר מפלגת העבודה וראש האופוזיציה יצחק רבין.

לקראת הבחירות לכנסת החמש עשרה ולראשות הממשלה, קיים משעל עימות בחירות ב-13 באפריל 1999 בין מועמד הליכוד בנימין נתניהו לאלוף יצחק מרדכי שהיה מועמד מפלגת המרכז. העימות זכה ל-44.4% אחוזי צפייה. העימות זכה לפרסום רב לאחר שאהוד ברק שהיה המועמד המוביל לראשות הממשלה לא הגיע, ומרדכי פנה ישירות לנתניהו באמצעות המשפט "תסתכל לי בעיניים" שערער את אמינותו. יועץ התקשורת אייל ארד סיפר שהציע לעשות זאת בכדי לשבש את תוכנית הפעולה של נתניהו, שתכנן להתעלם ממרדכי ולהתמקד בהתקפות על ברק בלבד. מרדכי תקף את נתניהו מילולית במשפט "ביבי, הבחירות האלה הן בגלל שנכשלת. תראה מי האנשים שעזבו את ממשלת נתניהו והליכוד - בני בגין, דן מרידור, יעקב נאמן ודוד לוי. האנשים הקרובים לך ביותר לא מאמינים לך".

בשנת 2023, ביקשה רשת להשיב את התוכנית לשידור חד-שבועי בפריים טיים אך הדבר לא יצא לפועל.

התוכנית שנבנתה בפורמט דומה לפופוליטיקה של הערוץ הראשון, זכתה לחיקויים רבים בהם "הכל פוליטי" של שידורי קשת בשנת 1999, "פוליטיקה" בערוץ הראשון שהגיש עודד שחר, מועצת החכמים ועוד.

## הערות שוליים

קטגוריה:תוכניות טלוויזיה ישראליות
קטגוריה:תוכניות חדשות ואקטואליה
קטגוריה:תוכניות טלוויזיה ישראליות שעלו לשידור בשנות ה-2000
קטגוריה:הפוליטיקה הישראלית בתרבות
קטגוריה:ערוץ 2: תוכניות וסדרות
קטגוריה:רשת: תוכניות וסדרות
היועץ לביטחון לאומי (הממלכה המאוחדת)

היועץ לביטחון לאומי של הממלכה המאוחדת (באנגלית: **National Security Adviser**) הוא הדרג המקצועי הבכיר ביותר המופקד על תיאום עבודת הביטחון הלאומי בדרג המדיני. הוא פועל במסגרת משרד הקבינט ומשמש כיועץ הראשי לראש ממשלת בריטניה ולקבינט ממשלת בריטניה בכל נושאי הביטחון הלאומי. מושבו בוייטהול.

המשרה נוצרה ב-22 במאי 2010 כחלק מרפורמה שהנהיג ראש הממשלה דאז דייוויד קמרון אשר במסגרתה הוקמה המועצה לביטחון הלאומי.

היועץ לביטחון לאומי עומד בראש המזכירות לביטחון לאומי, שהיא חלק ממשרד הקבינט. כמו כן, משמש היועץ כמזכיר המועצה לביטחון לאומי של הממלכה המאוחדת.

## תפקידים
תפקידיו של היועץ הביטחון הלאומי הם:
* מתן ייעוץ לראש הממשלה ולקבינט בנושא ביטחון לאומי, כולל אסטרטגיה, מדיניות, יכולת ומקרה אזרחי.
* משמש כמזכיר המועצה לביטחון לאומי.
* הובלה וניהול צוותי הביטחון הלאומי במשרד הקבינט.
* ריכוז ותיאום אינטגרטיבי של גופי הביטחון הלאומי של ממשלת בריטניה ופיתוח יחסים עם גופים מקבילים בעולם.
* טיפוח ותחזוקת קשרים עם עמיתים רלוונטיים, עסקים, תעשייה וקבוצות בחברה האזרחית.

## המזכירות לביטחון לאומי
המזכירות לביטחון לאומי היא יחידה במשרד הקבינט של ממשלת בריטניה המספקת תיאום ואינטגרציה בנושאי ביטחון ומודיעין בעלי חשיבות אסטרטגית בין משרדי וסוכנויות הממשלה. בין התפקידים של המזכירות לביטחון לאומי נמנים: מתן ייעוץ אסטרטגי למועצה לביטחון לאומי, תיאום ופיתוח מדיניות חוץ וביטחון במשרדי וגופי הממשלה השונים, תיאום מדיניות, פתירת סוגיות אתיות ומשפטיות בקהילת המודיעין הבריטית, ניהול המימון וסדרי העדיפויות שלה, שיפור חוסנה של בריטניה ויכולת התגובה למצבי חירום, קידום אסטרטגיית אבטחת הסייבר הלאומית.

## הערות שוליים

קטגוריה:הממלכה המאוחדת: צבא וביטחון
קטגוריה:קהילת המודיעין הבריטית
קטגוריה:ממשלת בריטניה
קטגוריה:ראש ממשלת בריטניה
TWiiNS

**TWiiNS** הם צמד מוזיקלי סלובקי של האחיות התאומות דניאלה וורוניקה ניזלובה.

## היסטוריה
האחיות ניזלובה נולדו בכפר במרכז סלובקיה. לאחר התיכון למדו ניהול באוניברסיטת קומניוס בברטיסלאבה, הן התגלו על ידי חברת תקליטים במדינתן וקיבלו הצעה של חוזה הקלטות, הן הוציאו מספר אלבומים שזכו להצלחה.

הנחו את תוכנית הטלוויזיה "Hitbox", הן גם ביצעו תפקיד משחק במחזמר "Rebelove" שהועלה בפראג ובברטיסלאבה.

ב-2011 נבחרו לייצג את סלובקיה באירוויזיון בגרמניה עם השיר "I'm Still Alive".

הוציאו את הסינגל "One Night Stand" ביחד עם הראפר האמריקאי פלו ריידה.

## קישורים חיצוניים
* 

קטגוריה:משתתפי אירוויזיון 2011
קיינמיוזיק

**קיינמיוזיק** (באנגלית: **Keinemusik**) היא חברת תקליטים גרמנית למוזיקה אלקטרונית. הלייבל כולל תקליטנים ומפיקים מוזיקליים Adam Port, &ME (ששמו האמיתי הוא André), Rampa (ששמו האמיתי הוא Gregor) ו-Reznik וכן האמנית Monja Gentschow, שיוצרת את היצירה.

## ביוגרפיה
קיינמיוזיק נוסדה בברלין בשנת 2009. עד כה פורסמו יותר מ-60 מהדורות. ב-2017 יצא אלבום הבכורה *You Are Safe*, שהופק ונכתב על ידי אדם פורט, &ME ו-Rampa, ובהשתתפות האורחים קיארה נוריקו, נומי רואיז וג'ניפר טאץ'. בנובמבר 2021 יצא האלבום *Send Return*, עם שיתופי פעולה, למשל. עם סולומון, RY X ו-Little Dragon.

קיינמיוזיק ידועה כחברה בינלאומית וברחבי גרמניה בתחום המוזיקה האלקטרונית (טכנו והאוס). לחברי חברת התקליטים היו הופעות בינלאומיות כתקליטנים, כולל הופעות ב-BoilerRoom Berlin, 2019 ב-Fusion או 2021 בטומרולנד. לייבל המוזיקה תרם מיקס לסדרת ה-BBC Essential Mix ולמגזין Groove בשנת 2021 והיה חלק מתוכנית Arte United We Stream ב-30 באפריל 2020.

בשנת 2020, העדכון גרסה "Cayo Perico Heist" כלל את קיינמיוזיק במשחק האקשן-הרפתקאות Grand Theft Auto V ו-Grand Theft Auto Online, שיוצא לאור על ידי Rockstar Games. הקבוצה מופיעה שם במועדון וירטואלי בעיר הבדיונית לוס סנטוס. המשחק הציג בעבר אמנים כמו סלומון, Dixon ו-Tale of Us. בשנת 2022, &ME ו-Rampa היו מעורבים בשירים "Falling Back" ו-"A Keeper", מתוך אלבום האולפן השביעי של הראפר הקנדי דרייק *[[Honestly, Nevermind]]*. בשנת 2024, הלייבל הוציאה את הטראק "Move" של אדם פורט, Stryv ו-Orso הכולל את Malachiii, שהגיע לרשימת עשרת הטראקים המושמעים ביותר בפסטיבל Tomorrowland בשנת 2024. 

## קישורים חיצוניים

## הערות שוליים

קטגוריה:מוזיקה אלקטרונית
קטגוריה:חברות תקליטים
רכס חתירה

**רכס חתירה** או **קמר חתירה** הוא רכס הרים במזרח הנגב, אחד מתוך שישה קמרים מקבילים בחבל ארץ זה אשר כיוונם הכללי הוא מדרום-מערב לצפון-מזרח, והגבוה שבהם (שיאו ברום 704 מטר מעל לגובה פני הים). מדרום-מזרח לרכס חתירה נמצא קער אורון-ימין, ומצפון-מערב לו כביש דימונה-ירוחם-שדה בוקר (כביש 204).

ברכס חתירה נמצא המכתש הגדול, שהוא מכתש סחיפה. בסמוך לנקודת שיא הרום של הרכס, בקצהו הדרום-מערבי של המכתש, נמצאת אנדרטה לזכר אברהם קריניצי, ראש עיריית רמת גן בשנות ה-60 של המאה ה-20 (הדרך המובילה מהמכתש אל האנדרטה והמצפור שלידה נפרצה על-ידי חטיבת הצנחנים בשנת 1964, והם קראו לה "מעלה אברהם" על שמו של קריניצי, שעירו אימצה את הצנחנים).

## לקריאה נוספת
* תרשים הקמרים בנגב הצפוני ומסלול טיול החותך את קמרי הנגב הצפוני באתר הושבילים

## קישורים חיצוניים

## הערות שוליים

קטגוריה:הנגב: הרים
קטגוריה:ישראל: הרים
קטגוריה:קמרי הנגב
איילון פרץ

**איילון פרץ** הוא קצין בצה"ל בדרגת אלוף-משנה, המשמש מפקד חטיבת יואב. קודם לכן שימש סגן מפקד אוגדה 80, מפקד גדוד הפיקוד בבית הספר להגנת הגבולות, מפקד יחידה 636 וקצין אג"ם של חטיבת עציון.

## ביוגרפיה
פרץ התגייס לצה"ל ליחידה 636, עבר מסלול הכשרה כלוחם ובהמשך עבר קורס קצינים. אחרי תפקיד מ"פ ביחידה 636 עבר לתפקיד בחיל הרגלים, קמב"ץ בחטיבת גבעתי, ולאחר מכן שימש מ"פ מסייעת בחטיבה. אחרי תפקידים אלה שימש כקצין אג"ם של חטיבת עציון בתקופת מבצע שובו אחים. בשנת 2015 יצא ללימודים במכללה לפיקוד ומטה של צה"ל.

בשנת 2016 מונה למפקד יחידה 636, תפקיד בו שירת עד 2018. בתקופת פיקודו על היחידה זכתה היחידה בפרס הרמטכ"ל ליחידות מצטיינות לשנת 2017. לאחר מכן שימש כמפקד גדוד הפיקוד בביסל"ק. לאחר מכן שימש בתפקיד ראש זירה באגף המבצעים. ב-2022 הועלה לדרגת אל"ם ומונה לסגן מפקד עוצבת אדום. במתקפת הפתע על ישראל נלחם בקרב סופה.

ב-22 בספטמבר 2024 מונה למפקד חטיבת יואב.

## קישורים חיצוניים

## הערות שוליים

קטגוריה:אלופי-משנה בצה"ל
קטגוריה:מפקדי יחידה 636
קטגוריה:מפקדי חטיבת יואב
קטגוריה:מפקדי חטיבות במלחמת חרבות ברזל
קטגוריה:ישראלים שנולדו במאה ה-20
נחל הוזים

**נחל הוזים** הוא אחד מיובליו של נחל עמוד בגליל העליון. אורכו כקילומטר וחצי.

## גאוגרפיה
נחל הוזים מתחיל בגובה של כ-770 מטרים מעל פני הים, בין נחל שכוי (מדרום) לנחל דלתון (מצפון). הנחל קצר יחסית (קילומטר וחצי) ומסתיים בחיבור לנחל עמוד ליד "באר הוזים" מצפון לכביש 89.

## אקלים
האקלים באזור נחל הוזים הוא יבש. הטמפרטורה הממוצעת השנתית היא 22 מעלות צלזיוס. החודש החם ביותר באזור הוא אוגוסט עם טמפרטורה ממוצעת של 32 מעלות צלזיוס, ואילו החודש הקר ביותר הוא ינואר, עם טמפרטורה ממוצעת של 11 מעלות צלזיוס. כמות המשקעים השנתית הממוצעת היא 419 מילימטרים. החודש הגשום ביותר הוא ינואר, עם כמות משקעים ממוצעת של 120 מילימטרים, ואילו החודש היבש ביותר הוא יולי, עם מילימטר אחד בלבד של גשם.

## מסלול
הנחל מהווה חלק ממסלולי טיולים רגליים ורכובים ונחשב למסלול המותאם לכל המשפחה, הוא פתוח לטיול כל השנה.

## הערות שוליים

קטגוריה:הגליל העליון: נחלים
חבורה אלגברית קשירה

**חבורה אלגברית קשירה**  היא חבורה אלגברית שבתור יריעה אלגברית היא  יריעה אלגברית קשירה (זאת אומרת קשירה על פי הטופולוגיה של זריצקי). עבור כל חבורה אלגברית רכיב הקשירות של היחידה הוא תת-חבורה נורמלית (סגורה) וקשירה. מכאן שכל חבורה אלגברית היא הרחבה של חבורה אלגברית סופית וחבורה קשירה. לכן עיקר העיסוק  בחבורות אלגברית מתמקד בחבורות קשירות.

## לקריאה נוספת
*
## הערות שוליים

קטגוריה:גאומטריה אלגברית
קטגוריה:תורת החבורות
תיבה קנופית

**תיבה קנופית** היא תיבה ששימשה את המצרים הקדמונים כדי להכיל את האיברים הפנימיים שהוסרו בתהליך החניטה. לאחר שהחלו להשתמש בכדים קנופיים בסוף השושלת הרביעית, הונחו הכדים בתוך תיבה. אף על פי שהקבורות הקנופיות המוכחות הראשונות מתוארכות לתקופת השושלת הרביעית של סנפרו, ישנן עדויות המצביעות על כך שהיו משתמשים בהן עוד בשושלת השנייה בסקארה.
ממוזער|שמאל|תיבה קנופית מבהט עם ארבעה כדים בעלי ראש בדמותו של המלך תות ענח' אמון
## קשרים לתרבות מצרים העתיקה
לתיבות הקנופיות היה מקום חשוב בתרבות המצרית. תיבות קנופיות הכילו את האיברים הפנימיים של המומיות, ולכן הן מתייחסות לאמונה המצרית שהחיים שלאחר המוות חשובים לא פחות מהחיים עלי אדמות. המצרים האמינו שהכל צריך להישמר בצורה מושלמת כדי לעבור לעולם המתים וכחלק מתהליך החניטה הם הסירו האיברים הפנימיים מהגוף.
ממוזער|שמאל|העתק של התיבה הקנופית של המלך תות ענח' אמון, המוזיאון המצרי בסן חוזה קליפורניה
## שינויים לאורך ההיסטוריה
התיבות הקנופיות הראשונות היו פשוטות ועשויות עץ, אך ככל שעבר הזמן הן נעשו משוכללות יותר. בתחילת תקופת הממלכה החדשה השתמשו בקוורציט, ומתקופת שלטונו של אמנחותפ השני, הבהט המצרי היה החומר המועדף. בסביבות השושלת ה-21 (1069-945 לפנה"ס), החליטו המצרים להשאיר את האיברים הפנימיים בתוך המומיות. אבל בגלל שהם השתמשו בתיבות במשך אלפי שנים הם המשיכו לשים אותן בקברים, רק בלי לשים דבר בתוכם. שידות קנופיות יצאו מכלל שימוש בתקופת הממלכה התלמאית.

## ראו גם
* כד קנופי
* חניטה
* סרקופג
* ארבעת בני הורוס

## קישורים חיצוניים

* תיבה קנופית מעץ מהשושלת ה-12, באתר מוזיאון המטרופוליטן
* תיבה קנופית מעץ מהשושלת ה-26, באתר מוזיאון ברוקלין
* תיבה קנופית וארבעה כדים קנופיים, באתר המוזיאון הבריטי

## הערות שוליים

קטגוריה:מצרים העתיקה
קטגוריה:מיתולוגיה מצרית
קטגוריה:חניטה
קנופית
איליה מויסייב

**איליה מויסייב**  (ברוסית: **Илья Иосифович Моисеев**; 15 במרץ 1929, מוסקבה - 10 באוקטובר 2020, מוסקבה) היה כימאי יהודי סובייטי - רוסי. התמחה בכימיה אורגנית.

## קורות חיים
איליה מויסייב נולד בשנת 1929 במוסקבה למשפחה יהודית. הוריו היו בעלי השכלה גבוהה. אביו היה מהנדס ואמו הייתה מורה.

בשנת 1952 מויסייב סיים לימודי כימיה במכון לכימיה וטכנולודיה במוסקבה. הוא עבד כמהנדס במספר מקומות. בשנת 1958 הוא השלים עבודת תואר שלישי.

בשנת 1963 מויסייב החל לעבוד במכון לכימית כללית ואי-אורגנית של אקדמיה למדעים של ברית המועצות. תוך כדי עבודה במכון הוא סיים עבודת פוסט-דוקטורט בשנת 1967.

בשנת 1990 מויסייב התקבל כחבר בהתכתבות לאקדמיה למדעים של ברית המועצות ובשנת 1992 קיבל מעמד של חבר בפועל של אקדמיה למדעים הרוסית. בשנת 1994 הוא התקבל לאקדמיה אירופיאה.

בשנות ה-90 של המאה ה-20 מויסייב היה מוזמן ללמד אוניברסיטאות בהולנד, איטליה וגרמניה.

במקביל לעבודה מחקרית במכון מויסייב היה מלמד ובשנת 2003 מונה לפרופסור באוניברסיטה רוסית ממלכתית לנפט וגז ע"ש גובקין.

מויסייב היה מומחה לקינטיקה כימית ותהליכים ליצירת חומרים מורכבים. הוא פרסם כ-600 מאמרים והיה בעל של כ-100 פטנטים.

על הישכים בפעילותו הוא קיבל מספר פרסים ועיטורים. בשנת 2013 הוא קיבל מדליית זהב על שם מנדלייב של האקדמיה הרוסית.

מויסייב נפטר בשנת 2020 ונטמן בבית העלמין ווסטריאקובסקויה במוסקבה.

## קישורים חיצוניים
* תיאור חייו בריאיון 
* דף אישי

קטגוריה:כימאים יהודים רוסים
קטגוריה:מדענים יהודים סובייטים
קטגוריה:ממציאים יהודים רוסים
קטגוריה:מעוטרי עיטור הידידות (רוסיה)
קטגוריה:מעוטרי עיטור הדגל האדום של העמל
קטגוריה:יהודים חברי האקדמיה למדעים של ברית המועצות
קטגוריה:יהודים חברי האקדמיה הרוסית למדעים
קטגוריה:חברי האקדמיה אירופיאה
קטגוריה:סובייטים שנולדו ב-1929
קטגוריה:רוסים שנפטרו ב-2020
רפאיל פליד

**רפאיל פליד**  (ברוסית: **Рафаил Моисеевич Флид**; 15 במרץ 1914, באזור קייב - 13 ביוני 1974, מוסקבה) היה כימאי סובייטי ממוצא יהודי. פליד היה מומחה ליצירה וחקר זרזים.

## קורות חיים
רפאיל פליד נולד בשנת 1915 בכפר ליד אומן (אז בתחומי האימפריה הרוסית כיום באוקראינה) למשפחה יהודית. אביו עסק במסחר.

בגיל 12 פליד החל לעבוד בסיפרייה של אומאן וניצל את מעמדו לקריאת ספרים רבים. בשנת 1929 המשפחה עברה לטשקנט. פליד המשיך לעבוד בסיפרייה ובשנת 1930 החל ללמוד בבית ספר לטכנאים. הוא השלים לימודים בשנת 1933 עם התמחות בכימיה.

באפריל 1934 פליד החל ללמוד באוניברסיטה בטשקנט. למרות שהוא התקבל במחצית שנת לימודים פליד עבר בחינות שנת לימודים ראשונה בהצלחה. החל משנת לימודים השלישית פליד החל פעילות מדעית בהדרכת מיכאיל אוסנוביץ'. לאחר סיום האוניברסיטה לפיד המשיך ללימודי תואר שלישי. העבודה הסתיימה ובספטמבר 1941 הוא היה אמור להציג אותה. בעקבות פלישת גרמניה לברית המועצות פליד כבר באוגוסט גויס לשורות הצבא האדום.

יחידה של פליד רוב תקופת המלחמה הייתה בעתודה. הוא היה מפקד פלוגת הגנה כימית. ביוני 1944 הוא קיבל חופשה קצרה להצגת עבודת תואר שלישי. לאחר קבלת התואר פליד חזר ליחידה. בשנת 1945 היא השתתפה בקרבות נגד יפן.

בסוף 1945 פליד שוחרר מהצבא, הגיע למוסקבה והחל לעבוד במכון לכימיה וטכנולוגיה. הוא עבד במכון 29 שנים עד פטירתו. בשנת 1959 הוא סיים עבודת פוסט-דוקטורט ובשנת 1961 מונה לפרופסור.

בשנת 1968 פליד עבר אירוע לבבי קשה. הוא המשיך לעבוד וללמד אך קצב עבודתו השתנה. הוא נפטר בשנת 1974 בגיל 59 והטמן בבית העלמין ווסטריאקובסקויה.

פליד כתב ספר, 250 מאמרים ובבעלותו היו 5 פטנטים. הוא קיבל פרס על פעילותו.

## קישורים חיצוניים
* תיאור חייו 
* דף אישי

קטגוריה:מדענים יהודים סובייטים
קטגוריה:כימאים יהודים
קטגוריה:כימאים רוסים
קטגוריה:סובייטים שנולדו ב-1914
קטגוריה:סובייטים שנפטרו ב-1974
ספינת אוסברג

**ספינת אוסברג** (בנורווגית: **Osebergskipet**) היא ספינה ויקינגית שמורה היטב מהמאה ה-9 לספירה שהתגלתה בתל קבורה גדול בתחומי בחוות אוסברג אשר בקרבת העיר טונסברג שבמחוז וסטפול שלנורווגיה.

ספינת אוסברג והפריטים שנמצאו בה הם מהפריטים השמורים ביותר שהתגלו אי פעם מהתקופה הוויקינגית והיא סיפקה תובנות חשובות לגבי טכניקות בניית הספינות הוויקינגיות, האומנות הוויקינגית ושיטות הקבורה הוויקינגיות.

הספינה וחלק מתכולתה מוצגים כיום במוזיאון הספינות הוויקינגיות באוסלו.

ספינת אוסברג התגלתה בשנת 1903 על ידי איכר שגילה במקרה חלק מתל הקבורה כאשר הוא חפר תעלות ניקוז. התגלית הובילה לחפירה ארכאולוגית גדולה שהתקיימה בין השנים 1904 עד 1905 שבוצעו על ידי הארכאולוג השוודי-נורווגי גבריאל גוסטפסון והארכאולוג הנורווגי הוקון שטליג. הספינה שהתגלתה בתל הקבורה הייתה כמעט שלמה משום שהיא הייתה קבורה בחימר אשר סייע בשימור מבנה העץ. לצד הספינה התגלו פריטים רבים ושרידיהן של שתי נשים ממעמד חברתי גבוה שזהותן לא ידועה.

התיארוך מדעי של הספינה מצביע על כך שהיא נקברה לכל המוקדם ב-834 לספירה, אם כי חלקים מסוימים במבנה הספינה מתוארכים לשנת 800 לספירה.

הספינה בנויה מלוחות עץ אלון. אורכה של הספינה הוא 21.58 מטרים, הרוחב שלה הוא 5.1 מטרים והתורן שלה הוא בסביבות 9 עד 10 מטרים. הספינה הייתה מסוגלת להגיע למהירות של עד 19 קמ"ש. לספינה 15 זוגות פתחים למשוטים אשר אפשרו לעד 30 אנשים לחתור בה. הספינה מכילה גם אלמנטים דקורטיביים שונים כולל ראשי חיות מגולפים בחרטום ובירכתיים של הספינה.

## גלריית תמונות

Le_bateau_viking_dOseberg_(4836398163).jpg|ספינת אוסברג (מוזיאון ספינות הוויקינגים באוסלו).
Excavation_Oseberg_ship_1.jpg|החפירות באתר בו התגלתה ספינת אוסברג, 1904/5.
Flytting_av_Osebergskipet_på_skinner_langs_Sjøgata_mot_Bygdøy_A-70091_Ua_0003_282.jpg|העברה שרידי הספינה על מסילות למיקומה הנוכחית באוסלו, ספטמבר 1926
Oslo,_Vikingskipshuset_(13).jpg|ראש חיה מגולף שהיה ממוקם במקור בירכתיים של הספינה.
Osebergskipets_styrebord_(detalj).jpg|חלק מההגה של הספינה
Osebergskipet-Detail.jpg|גילופים על ספינת אוסברג
Fartygsmodell-OSEBERGSKEPPET_-_Sjöhistoriska_museet_-_S_1620.tif|דגם של ספינת אוסברג במוזיאון הימי בסטוקהולם שבשוודיה


## קישורים חיצוניים

## הערות שוליים

קטגוריה:ויקינגים
קטגוריה:המאה ה-9
קטגוריה:ספינות עתיקות
מרקו אלצ'בסקי

**מרקו אלצ'בסקי** (במקדונית: **Марко Алчевски**; נולד ב-16 באפריל 2002) הוא כדורגלן מקדוני המשחק בעמדת השוער ב-OFK בלגרד.

## קריירה
אלצ'בסקי התחיל את הקריירה שלו בקבוצת הנוער של בררה סטרומיצה. ב-8 במאי 2019 ערך את הופעת הבכורה שלו בקבוצה הבוגרת בניצחון 0-4 נגד פובדה. בינואר  הושאל לבורץ וולס עד לסיום העונה. אלצ'בסקי שימש כשוער השני של סטרומיצה עד סוף אוקטובר  מאז הפך לשוער הראשון של המועדון.

ב-8 ביולי 2024 חתם לשלוש שנים בהפועל ירושלים מליגת העל.

בקיץ  הושאל ל-OFK בלגרד מליגת העל הסרבית, לאחר ששיחק רק שני משחקים בעונתו בהפועל.

## קישורים חיצוניים

## הערות שוליים

קטגוריה:כדורגלנים מקדונים
קטגוריה:שוערי כדורגל מקדונים
קטגוריה:ביטולה: כדורגלנים
קטגוריה:כדורגלני הפועל ירושלים
קטגוריה:כדורגלני OFK בלגרד
קטגוריה:כדורגלנים זרים בישראל
קטגוריה:ספורטאים מקדונים בישראל
קטגוריה:ספורטאים מקדונים בסרביה
קטגוריה:ילידי 2002
זהות שאולה

**זהות שאולה** (באנגלית: **High Crimes**) הוא סרט קולנוע אמריקאי מסוגת דרמה משפטית משנת 2002 בבימויו של קארל פרנקלין, עם מורגן פרימן ואשלי ג'אד בתפקידים הראשיים.

התסריט מבוסס על הרומן "High Crimes" של ג'וזף פיינדר משנת 1998 והעלילה היא על עורכת דין שלוחמת לזיכויו של בעלה שנאשם ברצח אזרחים באל סלוודור.

זה שיתוף פעולה נוסף של פרימן וג'אד לאחר חתום בנשיקה משנת 1997.
## תקציר העלילה
קלייר קיוביק (אשלי ג'אד) ובעלה טום (ג'יימס קאביזל) גרים בסן פרנסיסקו. קלייר היא עורכת דין מפורסמת וטום מייצר רהיטי עץ. קלייר בתחילת היריון ושניהם הולכים בשמחה במרכז העיר בכריסמס עד שמסתערים על טום אנשי ה-FBI ועוצרים אותו. תוך זמן קצר מתברר לקלייר כי שמו האמיתי הוא רון צ'פמן וכי הוא מבוקש על רצח 9 אזרחים בכפר באל סלוודור בשנת 1990 וחי בזהות שאולה.

הצבא מעמיד לרשותו סניגור: סגן טרנס אמברי (אדם סקוט). הוא מבקר בביתה ומתאהב באחותה ג'קי (אמנדה פיט) אך קלייר אינה סומכת על כישוריו ופונה לעו"ד צ'רלי גריימס (מורגן פרימן) שהוא מבוגר ושתיין אך יש לו ניסיון במשפט צבאי.

התובע טוען כי לאחר ששלושה חיילים נהרגו בפיצוץ בבית הקפה בכפר, נתקף רון בזעם ורצח 9 אזרחים. העד הראשי של התביעה הוא מייג'ור ג'יימס הרננדז (חואן קרלוס הרננדז). 5 עדים "נעלמו" בנסיבות מסתוריות. קלייר וגריימס מגלים עד נוסף, טרוי אבוט (מייקל שאנון) שמוכן להעיד לטובת טום, הם מקליטים אותו אך גם הוא "נעלם" והעדות אינה מתקבלת.

מכונית לא מזוהה מתנגשת ברכבה של קלייר והיא מאבדת את עוברה.

קלייר מביאה עד מסלבדור (אמיליו ריברה) ומגלה שכל העניין הוא טיוח של מחדל גדול של המרינס. הרננדז זרק פצצה לבית הקפה כדי להרוג את מפקד הטרוריסים והרג בכך גם חיילים אמריקאים שישבו שם.

קלייר מביאה את העדויות לפני המפקד הבכיר שהיה שם, בריגדיר גנרל בוב מקס (ברוס דייוויסון), ואומרת לו כי היא תפרסם זאת אם לא ישוחרר בעלה. השופט מודיע לתובע הנדהם כי המשפט מסתיים "בגלל סיבות ביטחוניות".

רון משוחרר והם שמחים לחזור לחיים נורמלים אך גריימס מגלה כי שניים מהעדים נרצחו על ידי רון. רון/טום מגלה כי אכן הוא היה הרוצח ומנסה לרצוח אותה אך נורה בידי העד מסלבדור שהגיע בזמן הנכון.

לבסוף קלייר מציעה לגריימס לפתוח משרד משותף.

## צוות השחקנים

## קישורים חיצוניים

*קדימון לזהות שאולה, באתר יוטיוב
*המאבק הסופי, באתר יוטיוב
*ג'אד ופרימן על הסרט, באתר יטיוב

קטגוריה:סרטי 2002
קטגוריה:סרטים אמריקאיים
קטגוריה:סרטים באנגלית
קטגוריה:סרטי פשע אמריקאיים
קטגוריה:סרטי פוקס המאה ה-20
קטגוריה:סרטים מבוססי ספרים
קטגוריה:סרטי בית משפט אמריקאיים
קטגוריה:סרטי העוסקים במעשי שוד
אולכסנדר סירוטה

**אולכסנדר סִירוֹטַה** (באוקראינית: **Олександр Сирота**; נולד ב-11 ביוני 2000) הוא כדורגלן יהודי-אוקראיני המשחק בעמדת הבלם בקבוצת אמדספור בהשאלה מדינמו קייב, ובנבחרת אוקראינה.

## קריירה
### דינמו קייב
סירוטה שיחק במחלקות הנוער של דינמו קייב ובגיל 20 ו-1 חודשים בתאריך ה-4 ביולי 2020 ערך הופעת הבכורה שלו במדי הקבוצה הבוגרת במסגרת הפלייאוף של ליגת העל האוקראינית בו השלים גם לראשונה 90 דקות וגם בישל בהפסד 2-3 לשחטאר דונייצק.

ב-8 באוגוסט 2021 כבש לראשונה במדי הקבוצה הבוגרת של דינמו קייב בליגה בניצחון 2-1 על זוריה לוהנסק בו שיחק כ-90 דקות.

### מכבי חיפה

ב-11 ביולי 2024 עבר בהשאלה לעונה עם אופציה לעונה נוספת למכבי חיפה. ובמשחקו הראשון כעבור מספר ימים הקבוצה ניצחה 3-0 את הפועל באר שבע במסגרת משחק האירופאיות שבגביע הטוטו.

ב-16 בספטמבר 2024 הבקיע את שערו הראשון בקבוצה במסגרת המחזור ה-3 של ליגת העל, שער זה העלה את קבוצתו ליתרון 2-1 על מכבי בני ריינה בתוצאה שהסתיימה בסופו של דבר בתיקו 2-2.

### קוצ'אליספור
ב-22 באוגוסט 2025 הושאל לקוג'אליספור מליגת העל הטורקית.

## קריירה בינלאומית
ב-8 בספטמבר 2021 שיחק סירוטה את משחקו הראשון במדי נבחרת אוקראינה הבוגרת במשחק ידידות מול  בו שיחק 90 דקות, בתוצאה שהסתיימה בתיקו 1-1.

## קישורים חיצוניים

## הערות שוליים

קטגוריה:כדורגלנים יהודים
קטגוריה:כדורגלנים אוקראינים
קטגוריה:בלמי כדורגל יהודים
קטגוריה:בלמי כדורגל אוקראינים
קטגוריה:ספורטאים יהודים אוקראינים..
קטגוריה:קייב: כדורגלנים
קטגוריה:כדורגלני דינמו קייב
קטגוריה:כדורגלני מכבי חיפה
קטגוריה:כדורגלני קוג'אליספור
קטגוריה:כדורגלני אמדספור
קטגוריה:כדורגלני נבחרת אוקראינה
קטגוריה:אוקראינים שנולדו ב-2000
ילדה קטנה כותבת מכתב

"**ילדה קטנה כותבת מכתב**" הוא סינגל שהוקלט על-ידי הזמר והיוצר הישראלי אמיר דדון ויצא ב-3 ביוני 2024.

## רקע וכתיבה
השיר נכתב על-ידי דדון בשיתוף הצמד עמרי קסטן ואור מילשטוק, שגם הלחינו אותו, והופק על-ידי דדון, מתן דרור וליעד גרושקה. השיר יצא ברקע המורכבות של תקופת מלחמת חרבות ברזל ומאורעות ה-7 באוקטובר, ודדון שיתף בראיון כי השיר הגיע אליו "בדרך נס" לאחר שנה שבה לא הצליח למצוא את המילים בעצמו.

השיר התקבל בחום מצד המאזינים, זכה לשבחים מהמבקרים, נכנס לפלייליסט של גלגלצ והיה בשיאו לאחד מ-10 השירים המושמעים ביותר בתחנות הרדיו בישראל.

## וידאו קליפ
הקליפ שיצא עבור השיר הועלה לערוץ היוטיוב של אמיר דדון ב-3 ביוני 2024, ובו מוצגת תמונה מאלבום התמונות הפרטי של אמיר יחד עם ביתו.

נכון ליולי 2024, מונה הצפיות של השיר עומד על כ-80,000.

## מיקומי שיא

## קישורים חיצוניים
* סרטון השיר "ילדה קטנה כותבת מכתב" באתר יוטיוב
* מילות השיר "ילדה קטנה כותבת מכתב" באתר שירונט

## הערות שוליים

קטגוריה:שירי אמיר דדון
קטגוריה:שירים בעברית
קטגוריה:שירים שנכתבו על ידי אור מילשטוק
קטגוריה:שירים שנכתבו על ידי עמרי קסטן
קטגוריה:שירים שהולחנו על ידי אור מילשטוק
קטגוריה:שירים שהולחנו על ידי עמרי קסטן
קטגוריה:שירי מלחמת חרבות ברזל
קטגוריה:שירים על מכתבים
אדאמיר

אדאמיר (**בערבית:** الضمير, משמעות המילה היא "מצפון"), באופן רשמי "אגודת תמיכה באסירים וזכויות אדם אדאמיר", היא ארגון לא ממשלתי פלסטיני שבסיס פעילותו ברמאללה.

הארגון עוקב אחר הטיפול באסירים פלסטינים שנעצרו ביהודה ושומרון על ידי צה"ל והרשות הפלסטינית ומספק להם סיוע משפטי.

באוקטובר 2021 הכריזה ישראל על הארגון כארגון טרור.

## היסטוריה
אדאמיר הוקם בשנת 1992. במטרה לתת תמיכה באסירים פלסטינים המוחזקים בבתי הכלא הישראליים והפלסטיניים ומתן "סיוע משפטי חינם לאסירים פוליטיים, ייצוג זכויותיהם ברמה הלאומית והבינלאומית, ועבודה להפסקת עינויים והפרות אחרות של זכויות האסירים באמצעות מעקב, הליכים משפטיים וקמפיינים של סולידריות".

מנהלת הארגון לשעבר ח'אלדה ג'ראר נעצרה על ידי כוחות הביטחון והוגש נגדה כתב אישום. היא הואשמה בחברות בחזית העממית ובהסתה לחטיפת חיילים.

## פשיטות צה"ל על משרדי אדאמיר
### 2002
הפשיטה הישראלית הראשונה על משרדי אדאמיר התבצעה בשנת 2002, במהלך הפלישה הישראלית לרמאללה באותה שנה.

### 2012
האירוע השני התרחש בשנת 2012 ב-11 בדצמבר, בשעה 3 לפנות בוקר ביצע צה"ל פשיטות על משרדי הארגון ושתי עמותות פלסטיניות נוספות. מהמשרדים הוחרמו ארבעה מחשבים מהיחידות המשפטיות והתיעודיות שכללו מידע על אסירים ותיקיהם, כונן קשיח, מצלמת וידאו וכרטיסי ביקור של העובדים.

### 2019
בשעה שתיים לפנות בוקר ב-19 בספטמבר 2019 כוחות הביטחון פרצו למשרדי הארגון והחרימו "חמישה מחשבים ניידים, כרטיסי זיכרון, שלושה זיכרונות למחשב נייד וכמה ספרים".

### 2022
ב-18 באוגוסט 2022 פשטו כוחות ישראליים על מפקדת אדאמיר ושישה ארגונים נוספים ברמאללה ובאל-בירה, החרימו מחשבים וציוד.

## הגדרה כארגון טרור
באוקטובר 2021 הוגדר אדאמיר כארגון טרור על ידי ישראל, יחד עם עוד חמישה ארגונים פלסטיניים ללא מטרות רווח (אל-חק, מרכז ביסאן למחקר ופיתוח, האגודה הבין-לאומית לזכויות הילד, איגוד ועדות נשים פלסטיניות ואיגוד ועדות העבודה החקלאיות). אמנסטי אינטרנשיונל, Human Rights Watch גינו את המהלך ומשרד האו"ם של הנציב העליון לזכויות אדם שכינו אותו "מתקפה חזיתית על תנועת זכויות האדם הפלסטינית ועל זכויות אדם בכל מקום".

ביולי 2022, תשע מדינות האיחוד האירופי (בלגיה, דנמרק, צרפת, גרמניה, אירלנד, איטליה, הולנד, ספרד ושוודיה) פרסמו הצהרה משותפת לפיה הן ימשיכו לעבוד עם ששת הארגונים הפלסטיניים שישראל אסרה עליהם בגלל שלא הוכח שהם צריכים להיחשב כארגוני טרור.

## לקריאה נוספת

* 


## קישורים חיצוניים
* 

* 

* 
* 
* 
* 
* 
* 


## הערות שוליים

קטגוריה:הסכסוך הישראלי-פלסטיני: ארגונים
משפט הערך ההתחלתי

באנליזה מתמטית, **משפט הערך ההתחלתי** הוא משפט המקשר בין ביטויים בתחום התדר להתנהגות מערכת בתחום הזמן כשהזמן שואף לאפס.

## ניסוח פורמלי
תהי F(s) התמרת לפלס של פונקציה ממשית f(t), כלומר  F(s) = \int_0^\infty f(t) e^{-st}\,dt . אם f חסומה בתחום הפתוח (0,\infty) והגבול \lim_{t\to 0^+}f(t) קיים, אזי מתקיים \lim_{t\,\to\, 0^+}f(t)=\lim_{s\to\infty}{sF(s)}.

## הוכחה
f(t) חסומה והגבול \lim_{t\to 0^+}f(t) קיים, כלומר \lim_{t\to 0^+}f(t)=\alpha. באמצעות החלפת משתנה ניתן להראות לכל 0 ש־\lim_{s\to\infty}f\left(\frac ts\right)=\alpha וכן ש־sF(s)=\int_0^\infty f\left(\frac ts\right)e^{-t}\,dt. dt
sF\left(s\right)=s\int_{0}^{\infty}{f\left(t\right)e^{-st}} dt
t=\frac{u}{s}
t\rightarrow0,u\rightarrow0
t\rightarrow \infty, u\rightarrow \infty
dt=\frac{du}{s}
sF\left(s\right)=s\int_{0}^{\infty}{f\left(\frac{u}{s}\right)e^{-u}\frac{du}{s}}=\int_{0}^{\infty}{f\left(\frac{u}{s}\right)e^{-u}} du = \int_{0}^{\infty}{f\left(\frac{t}{s}\right)e^{-t}} dt}}

נפעיל גבול על שני צִדי המשוואה:
: \lim_{s\to\infty}sF(s)=\lim_{s\rightarrow\infty}{\int_{0}^{\infty}{f\left(\frac{t}{s}\right)e^{-t}} dt}

הפונקציות f\left(\frac ts\right)e^{-t} חסומות כולן על ידי הפונקציה M e^{-t} (עבור M גדול מספיק), שהיא אינטגרבילית על הקרן (0,\infty). בנוסף לזה, משפחת הפונקציות הזו מתכנסת נקודתית לפונקציה \alpha e^{-t}. על פי משפט ההתכנסות הנשלטת, כל אחת מהפונקציות במשפחה היא אינטגרבילית, וגבול האינטגרלים הוא האינטגרל של פונקציית הגבול:

: \begin{align}
\lim_{s\to\infty}sF(s)
& = \lim_{s\rightarrow\infty}{\int_{0}^{\infty}{f\left(\frac{t}{s}\right)e^{-t}} dt}= \\
& = \int_{0}^{\infty}{\lim_{s\rightarrow\infty}{f\left(\frac{t}{s}\right)}e^{-t}} dt \\
& = \int_0^\infty\alpha e^{-t}\,dt = \alpha
\end{align}


ולכן:

מ.ש.ל \blacksquare

## ראו גם
* משפט הערך הסופי

## הערות שוליים

קטגוריה:משפטים באנליזה
יצחק טיקוצ'ינסקי

**יצחק טיקוצ'ינסקי** (18 באוגוסט 1940, י"ד באב ה'ת"ש – 9 באפריל 2022, ח' בניסן ה'תשפ"ב) היה ראש כולל ויזם העיר מודיעין עילית-קריית ספר.

## ביוגרפיה
נולד לישראל מאיר טיקוצ'ינסקי, בנו של הרב אברהם יצחק טיקוצ'ינסקי, ולחיה גיטל בתו של הרב יונה ראם מבירז', דיין בירושלים.

בילדותו עברה משפחתו לרמת השרון על מנת להתגורר בקרבת הפרדסים שבבעלותם. בסיום יום העבודה נהג אביו ללמוד בחברותא עם רב העיר, הרב צבי יהודה אדלשטיין.

בבחרותו למד בישיבת פוניבז', והיה מקורב לרב מפוניבז' הרב יוסף שלמה כהנמן. נישא לבתו של הרב מרדכי אילן.

לאחר נשואיו למד בכולל מטעם ישיבת פוניבז' ובמקביל ניהל אותו ואת מפעל ירחי כלה של ישיבת פוניבז', תפקיד בו שימש במשך 30 שנה.

## הקמת קרית ספר
בשנת ה'תשנ"א יזם את הקמת העיר קרית ספר, באמצעות חברת קרית ספר בע"מ. ליוזמה הצטרפו שלושה יזמי נדל"ן נוספים – דוד שרייבר, יוסף קורלנסקי ונפתלי ארנפרוינד. מטרתם הייתה לפתור את מצוקת הדיור במגזר החרדי. מנהיגי הציבור הליטאי, עודדו ונתנו את ברכתם ליוזמה זו, בהם הרב אלעזר מנחם מן שך והרב אהרן יהודה ליב שטינמן.

מעמד הנחת אבן הפינה התקיים בכ"ב סיון תשנ"א, כשהרב טיקצ'ינסקי מנחה בעצמו את הטקס, לאחר שבאותו היום צם כמנהגו של רבו הרב מפוניבז' ביום הקמת ישיבתו, שכן ראה את הקמת העיר כהקמת מקום תורה.

בתחילתה הוקמה העיר על קרקעות פרטיות שבבעלות חברתו, שבנתה בעיר כ-6,000 יחידות דיור. בהמשך, הקים את הכולל הראשון בקרית ספר, וכיהן כראש הכולל במשך שנים עד שנחלש ממחלתו.

## משפחתו
* דודו הוא הרב משה טיקוצ'ינסקי, כיהן כמשגיח בישיבת סלבודקה בבני ברק
* אחיו רפאל יונה טיקוצ'ינסקי, שימש כראש ישיבת ירוחם וחבר נשיאות מפעל הש"ס העולמי.
* חתנו זאב הלפרין, מכהן במקומו בראשות הכולל במודיעין עילית.

## קישורים חיצוניים
* 

## הערות שוליים

2024 07
קטגוריה:יזמי נדל"ן ישראלים
קטגוריה:מודיעין עילית: אישים
קטגוריה:ראשי כולל אברכים ישראלים
קטגוריה:משפחת טיקוצ'ינסקי
קטגוריה:ישראלים שנפטרו ב-2022
יצחק קיש

**יצחק (איזאק) קיש** (בהולנדית: **Izaak Kisch**; אמסטרדם, 23 בנובמבר 1905 - 29 ביולי 1980) היה משפטן ושופט יהודי-הולנדי ופרופסור באוניברסיטת אמסטרדם.

## ביוגרפיה
קיש היה בנם של הרטוג קיש ורבקה שפיץ. הוא נרשם ללימודים באוניברסיטת אמסטרדם ב-1923. ההרצאות של פאול סחולטן (Paul Scholten) נתנו לו השראה להתמקד במשפטים. בשנת 1927 סיים בהצלחה את בחינת הדוקטורט שלו. הוא החל לעבוד כעוזר של סחולטן ב-1930. הוא השיג את הדוקטורט שלו בהצטיינות בשנת 1932 עם התזה "שיקולים על ההבחנה בין זכויות אמיתיות ואישיות".

בשנת 1933 היה קיש חבר בוועדה לאינטרסים יהודיים מיוחדים, שתמכה בפליטים יהודים מגרמניה. בשנת 1935 מונה כמרצה באוניברסיטת אמסטרדם. הוא קיבל תפקיד זה בנאום על משפט השוואתי ומשפט מסחרי. משימת ההוראה שלו כללה הוראת משפט השוואתי ומשפט פרטי זר, אך הוא עסק גם בהיבטי המשפט הפרטי הבינלאומי של דיני אישות. הוא התבטא בחריפות נגד חוקי נירנברג ב-1935. כשפרצה מלחמת העולם השנייה, נקלע קיש לעימות בתוך המועצה היהודית לגבי מידת ההכלה של הכובשים הגרמנים. בספטמבר התפטר מחברותו בוועדה לאינטרסים יהודיים מיוחדים. הוא פוטר מתפקידו כמרצה פרטי על ידי כוחות הכיבוש. למרות העזיבה הכפויה הזו, הוא נתן הרצאת פרידה. מאוחר יותר הצטרף למה שנקרא קבוצת ברנוולד, אבל היה אחד הבודדים שלא נכלאו. כחלק מקבוצה זו, הועבר דרך וסטרבורק לטרזיינשטט במקום למחנה השמדה כמו אושוויץ או סוביבור, שם שרד את המלחמה עם משפחתו. לאחר המלחמה חש אי נוחות מוסרית לגבי נתיב המילוט דרך רשימת ברנוולד.

ב-1945, לאחר מלחמת העולם השנייה, מונה לפרופסור לפילוסופיה משפטית ומשפט השוואתי באוניברסיטת אמסטרדם. בשנת 1960 מונה לבית המשפט העליון של הולנד אך התפטר לאחר שנה. פורסם רק פסק דין אחד - מלשכת המיסים - שבו היה קיש שותף לכתיבה. לאחר עזיבתו את בית המשפט העליון, מינויו באוניברסיטת אמסטרדם הומר בחזרה לפרופסורה מלאה והוא כיהן בתפקיד זה עד פרישתו לגמלאות ב-1975.

## פרסומים (מבחר)
* *Echtscheiding op eenparig verzoek - גירושין בבקשה פה אחד (1968).*
* *Een en ander over buitenlands huwelijksvermogensrech -* *מידע על דיני ממון זרים* *t (1951).*
* *De persoon in het recht -* *האדם במשפט* *(1947).*
* *Rechtswetenschap -* *מדע המשפט* *(1938).*
* *Verdeeling van Palestina: het rapport der Palestine Royal Commission-* *חלוקת פלסטין: הדו"ח של הוועדה המלכותית של פלסטין*
* *Rechtsvergelijking en handelsrecht: openbare les gehouden op 6 juni 1935 -* *משפט השוואתי ומסחרי: הרצאה פומבית שהתקיימה ב-6 ביוני 1935* *(1935).*
* *Beschouwingen over de onderscheiding tusschen zakelijke en persoonlijke rechten -* *הרהורים על ההבחנה בין זכויות ממשיות לאישיות* *(1932).*

## לקריאה נוספת

* L.C. Winkel (2004). *I. Kisch (1905 - 1980)* in: 16 juristen en hun filosofische inspiratie, pp. 172 t/m 181


## קישורים חיצוניים

* G.E. Langemeijer (1980). *[https://www.dwc.knaw.nl/DL/levensberichten/PE00001262.pdf Levensbericht I. Kisch]*, in: Jaarboek, Amsterdam, pp. 202-207

קטגוריה:סגל אוניברסיטת אמסטרדם
קטגוריה:יהודים בשואה: הולנד
קטגוריה:יהודים הולנדים
קטגוריה:שופטים יהודים
קטגוריה:משפטנים הולנדים
קטגוריה:הולנדים שנולדו ב-1905
קטגוריה:הולנדים שנפטרו ב-1980
יוסי וולף

**יוסי וולף** (נולד ביוני 1980) הוא יזם ישראלי בתחום הרובוטיקה ומומחה בינלאומי לעיצוב ופיתוח בתחום הטכנולוגיה, מייסד ופעיל כיו"ר בקבוצת חברות בתחום ה-AI והרובוטיקה: Roboteam, Temi Robotics, jeen.ai, ו-seamless vision.

## ביוגרפיה
וולף שירת כקצין ומ"פ ביחידה מסווגת של חיל האויר בשנים 1998–2003.

במקביל ללימודי פיזיקה ופילוסופיה באוניברסיטת תל אביב, אותם לא השלים, עבד בחברת ODF Optronics כסמנכ"ל לתחום הרובוטיקה בשנים 2004–2009

ב-2010, ייסד את חברת רובוטים ביחד עם שותפו אלעד לוי.תחת הנהגתם הצליחה החברה לפתח ולייצר מגוון רחב של מערכות בלתי מאוישות לתחומים של לוחמה במתארים אורבניים, לחיפוש, אבטחה ושיטור. החברה התפתחה בכל העולם והגיע למכירות של אלפי מערכות מבצעיות בלמעלה מ-32 מדינות בדגש לארצות הברית ולישראל.

תחת ניהולו, החברה חתמה על הסכם אסטרטגי להשקעה ומכירות מוצרי החברה עם חברת אלביט מערכות. בשנת 2024, החברה ניהלה משא ומתן עם חברת פסגות הציבורית לגבי רכישה, אך זו לא יצאה לפועל בסופו של דבר. בנובמבר 2025 נרכשה חברת רובוטים על ידי חברת אונדס בסכום של 80 מיליון דולר.

ב-2016 ייסד וניהל וולף את חברת טימי רובוטיקס המפתחת תכנה ורובוטים אוטונומיים לשימושים של רפואה מרחוק, ניתור מבנים גדולים, משלוחים בתוך מבנים, חינוך ולימוד רובוטיקה.החברה גייסה למעלה מ-100 מיליון דולר ומוכרת את המוצרים שלה ברוב המדינות המפותחות בעולם. בשנת 2019 אף זכתה בפרס CES בקטגוריית דאונים ורובוטים בתערוכה בשנגחאי. באותה השנה המגזין 'טיים' בחר אותו כאחד מ-100 ההמצאות הטובות ביותר לשנת 2019.

פועלו של וולף הוביל לפריצת דרך גם בקונספט העיצובי של הרובוט, וגם ביכולת לשלב במערכות תוכנות ואפליקציות נוספות מה שמאפשר לפלטפורמה מגוון שימושים.

וולף הוא שותף ויו"ר בחברת jeen.ai ובחברת seamless vision. חברת jeen.ai הונפקה בשנת 2024 על ידי מיזוג לחברת מיקרונט. בכך הפכה לחברת הבינה המלאכותית הראשונה שנסחרת בבורסה המקומית.

וולף מרצה בכנסים, יוזם תוכניות חינוכיות ופועל לחיזוק שיתוף הפעולה בין האקדמיה לתעשייה. כמו כן זכה וולף במספר רב של פרסים בינלאומיים בנושאי יזמות, עיצוב ורובוטיקה.

ב-2019 זכה וולף בפרס visionary מטעם PropertyGuru.

יוסי וולף הוא הממציא ובעל הזכויות על 14 פטנטים בתחום הרובוטיקה.

## עשייה חברתית
בתחילת 2024, וולף החל לשמש כיו"ר הוועד המנהל של עמותת בית על הים, הפועלת לבניית קהילות תומכות עבור אוכלוסיות מיוחדות או בסיכון, ועבור אלו שעברו טראומה.

## חיים אישיים
וולף נשוי לאלה בורוביץ ולהם שני ילדים. מתגוררים בתל אביב.

## הערות שוליים

קטגוריה:יזמי היי-טק ישראלים
קטגוריה:ממציאים ישראלים
קטגוריה:ישראלים שנולדו ב-1980
טלמנקה

רכס הרי **טלמנקה** הוא רכס הרים עצום העולה מפני הים בצד החוף הקריבי של קוסטה ריקה אל גובה של יותר מ-3600 מטר ואז צונח בחזרה אל הצד המערבי של המדינה, אל חופי האוקיינוס השקט. על רכס ההרים הזה נמצאות שתיים מהפסגות הגבוהות בשתי המדינות: Cerro Chirripo (3820 מטרים) בקוסטה ריקה והר הגעש בארו (3475 מטרים) בפנמה.

רכס ההרים נמצא בתוך הפארק הבינלאומי לה אמיסטאד המשותף בין קוסטה ריקה לפנמה. הרי טאלמנקה מכילים אזורי מחיה רבים העוברים מגובה פני הים עד לגובה של למעלה מ-3500 מטרים מעל פני הים.

הטווח בין הפסגות מכוסה על ידי יערות ההרים של טאלמנקן עד לגבהים של כ-3,000 מטר. חלק גדול ממנו מכוסה ביערות גשם. מעל גבהים של 1,800 מטר היערות נשלטים על ידי עצי אלון ענקיים. מעל 3,000 מטר, היערות עוברים לטוואי שטח של עצים ננסים ושיחים ובמבוק ננסי של צ'וסקאה, מעל 3,400 מטר זה הופך לארץ דשא אלפיני טרופי בקוסטה ריקה. הצמחיית מעל גובה 3,400 נתונים לכפור קבוע בלילה, טמפרטורות בגובה מעל 3,200 מטר יכולות להגיע ל-0 מעלות צלזיוס או מתחת, הטמפרטורה הנמוכה ביותר שנרשמה הייתה 9- מעלות צלזיוס במחנה הבסיס של הר צ'יריפו (השני בגובהו שנרשם אי פעם במרכז אמריקה). האזור נחקר בהרחבה על ידי פליאולימנולוגים כדי לשחזר את השינויים באקלים, בצמחייה ובתדרי האש.

להרים יש חשיבות עולמית שכן הוא מהווה מרכז של אנדמיות עבור קבוצות צמחים ובעלי חיים רבות וכבית גידול חשוב ליונקים גדולים רבים כמו טפיר בירדי, יגואר, וציפורים שנמצאות כיום בסכנה בחלק גדול מהתפוצה שלהן כמו טוקן כתום מקור, וכן פרויקט הידרואלקטריות מיועד מאיים על קיומן של צפרדעי הגשם של טבסרה ושל זוחלים כמו איגואנה ירוקה.

## גלריה

קובץ:Baird's Tapir imported from iNaturalist photo 111744070 on 6 January 2024.jpg|טפיר בירדי הנדיר
קובץ:Leopardus wiedii 158015561.jpg|נמרון מנוקד על עץ
קובץ:Pteroglossus frantzii.JPG|טוקן כתום מקור האנדמי לקוסטה ריקה
קובץ:Iguana iguana 16zz.jpg|איגואנה ירוקה
קובץ:Rufous Motmot imported from iNaturalist photo 349804300 on 27 February 2024.jpg|ציפור מוטמוט ביערות ההררים


## קישורים חיצוניים

## הערות שוליים

קטגוריה:פנמה: גאוגרפיה
קטגוריה:קוסטה ריקה: גאוגרפיה
קטגוריה:אמריקה המרכזית: הרים